 Madaxweyne-ku-xigeenku, waxa uu intaas ku daray inay xukuumad ahaan daraasadaynayaan sidii mashruuca DAN-WADAAG looga dhigi lahaa mid heer qaran ah, maadaama oo faaiidooyin badan oo bulshada u dan ahi kasoo baxeen, Mustaqbalka waxaanu daraasadaynaynaa mashruuc magaca DAN-WADAAG ku shaqeeya oo qaranka iyo iyagaba wax tara, maantana madaxweynaha iyo xukuumadda joogta waxaanu aaminsanahay in aan qarankan cid nooga lexejeclo badani in aanay jirin, mar walbana waxaanu jecellahay in meesha aynu joogno meel ka sarraysa aynu qaranka gaadhsiinno, ayuu yidhi madaxweyne-ku-xigeenka Jamhuuriyadda Somaliland, Mudane Cabdiraxmaan Cabdilaahi IsmaaciilSaylici. 